open-index/open-wikipedia-markdown huggingface dataset:
Jumla (distrikt)

**Jumla** er et av de 75 administrative distriktene i Nepal.

Jumla distrikt ligger *Karnali sone* i *Midtvestregionen* og regnes til *fjelldistriktene*.

Jumla grenser i sørvest mot Kalikot, i nordvest mot Mugu, i øst mot Dolpa og i sørøst mot Jajarkot.

Distriktets areal er 2&nbsp;531&nbsp;km². Befolkninga var i 2001 89&nbsp;427.

Hovedstad er Jumla, som i 2005 hadde en anslått befolkning på 9&nbsp;073. Byen blei først forbundet med veinettet i Nepal i april 2007. Inntil da var den avhengig av transport luftveien.

Antall distriktsutviklingskomiteer 30. Ingen har formell status som bykommune.

Parbatiya-befolkning 78,42%. Dalit 17,36%. Buddhister 1,8% (alle tall fra 2001).
	
Jumla er av landets fattigste og minst utvikla distrikter. Barnedødeligheten pr. 1&nbsp;000 fødte barn 125,1. Levealder 50,8 år. Folk uten tilgang på reint vann 26%. (Alle tall 2001.) Antall leger 3 (2002).

Jumla-distriktet regnes som et sted der khas khura (i dag offisielt kalt nepali) blei snakka tidligst. Jumli, ei tradisjonell form for khas khura som noen filologer regner som et eget språk, snakkes i distriktet.

Jumla var fra 1000-tallet til 1404 sentrum for et stort rike, kjent som Khasa-riket eller *det vestlige Malla-riket* (uten forbindelse med det mer kjente Malla-dynastiet i Kathmandudalen).

## Referanser


## Eksterne lenker
* Kart over Jumla-distriktet
* Kart med helseindikatorer (På engelsk. Statistikken er feil.)
* Malnutrition very high in mid-west Nepal (På engelsk. Fra world Vision International 25. mars 2003.)
Einar Dahl (scenograf)

**Einar Dahl** (født 1951) er en norsk scenograf og regissør. Han har studert maleri ved Statens Håndverks- og Kunstindustriskole og scenografi ved Kunstakademiet i Kraków i Polen.

Han var fast ansatt som scenograf ved Riksteatret fra 1976 til 1995, og har vært ansvarlig for scenografi og/eller kostymer til langt over 100 teaterforestillinger – Ibsen, Tsjekhov og Holberg, klassiske komedier og farser, ny norsk dramatikk, musikaler, store og små barneforestillinger, figurteater, store utendørsspill, lyrikkforestillinger, m.m. – på foruten Riksteatret, Det norske teatret, Sogn og Fjordane Teater, Teatret Vårt i Molde, Hordaland Teater, frie teatergrupper og store utendørsspill.

Dahl har i tillegg vært regissør for over 30 teaterforestillinger, blant annet ved Teater Manu på tegnspråk, ved Tema Teater og ved den frie figurteatergruppen Levende Dukker. Han produserte selv forestillingene *Dager kan vokse* bygget på tekster av Sidsel Mørck i 1995, *Satirens tid* bygget på tekster av Annie Riis i 1998. Dahls dramatisering av Camilla Colletts *[[Amtmannens døtre]]* ble oppført på Norsk Folkemuseum i 1999, og hans dramatisering av Erlend Loes *NAIV.SUPER* ble oppført på Sandermosen i 2014.

Dahl er æresmedlem av fagforeningene Norske Scenografer og Norsk Skuespillerforbund.

## Referanser


## Eksterne lenker
*
Multiplikatorsnelle

‎En **multiplikatorsnelle**  er en fiskesnelle som festes på oversiden av fiskestanga, i motsetning til en haspelsnelle som festes på undersiden. Spolen roterer under kast for å frigi snøre, noe som kan skape problemer for en uerfaren bruker hvis rotasjonen ikke bremses på riktig måte. Multiplikatorsnellen har som oftest en «snørefører» som under innsveiving beveger seg frem og tilbake og fordeler snøret jevnt over hele spolens bredde.

Betegnelsen «multiplikator» kommer av at snellene, som de første på markedet, var nyskapende ved at de hadde en viss utveksling; én rotering av sveiva bevirket f.eks. fire roteringer av spolen (utveksling 1:4). Påfølgende snelletyper hadde også denne funksjonen, men fikk navn etter andre egenskaper.

## Referanser
Realrente

**Realrente** er den reelle avkastningen, som er avkastningen justert for inflasjon, en fordringshaver får fra debitoren. I beregninger av realrente er det normalt å bruke konsumprisindeksen som justeringsfaktor for inflasjonen.

### Beregninger
*r_n = Nominell rente
*r_r = Realrente
*q = Inflasjon

:r_r = { { (1+r_n) } \over { (1+q) } } - 1 \ \approx \ r_n - q

Tilnærmingen på høyre side, etter ekvivasjonen, fungerer best ved lave renteverdier, i hvertfall opp mot 8-10%.

## Referanser
Bajura (distrikt)

**Bajura** er et av Nepals 75 distrikter. Bajura ligger i *den Fjernvestlige regionen* i *Seti sone*.

Areal er 2 188 km². Folketall i 2001 var 108 781.

Bajura hører til *åsdistriktene*. Laveste punkt er 762 moh., høyeste 7 036.

I vest grenser distriktet mot Bajhang, i nord mot Humla, i nordøst mot Mugu, i øst mot Kalikot, i sør mot Achham.

Hovedstad er Martadi.

Antall distriktsutviklingskomiteer 27. Bykommuner 0.

Forventa levealder 45,7 år, barnedødelighet pr. 1 000 fødte 161,2, uten tilgang til reint drikkevann 35,4% (alle tall fra 2001), leger 3 (2002).

Parbatiya-befolkning 68,07%, dalit 25,2%, buddhister 1,1% (2001).

Bajura hører til de nepali-talende fjernvestlige khas kura-distriktene som er svært fattige og lite utvikla, samtidig som det store flertallet av befolkninga tilhører høye kaster.

## Referanser


## Eksterne lenker
* 
* Kart over Bajura-distriktet
* Kart med helseindikatorer (på engelsk)
Lysingfamilien

* *[[Lyconodes]]* 
* *[[Lyconus]]*
* *[[Macruronus]]*
* *[[Merluccius]]* 
* *[[Steindachneria]]*

**Lysingfamilien** (Merlucciidae) er en gruppe torskefisker som omfatter 23 arter.

## Arter som finnes i Norge
* Lysing

## Eksterne lenker
* 
* ITIS Standard Report: ''Merlucciidae'' Besøkt 12. september 2007
Jurek Becker

**Jurek Becker** (født 30. september 1937 i Łódź, Polen, død 14. mars 1997 i Sieseby, Schleswig-Holstein) var en tysk forfatter, manusforfatter og DDR-dissident.

Foreldrene var jøder, men selv betegnet han seg som ateist. Han var fast ansatt i DEFA og skrev flere bøker og manus til en rekke filmer. Hans mest kjente verk er *[[Jakob der Lügner]]* («Løgneren Jakob»), som han opprinnelig skrev som filmmanus i 1968 og senere omarbeidet til en roman, og som ble filmatisert av DEFA i 1974 og nyfilmatisert i 1999.

I forbindelse med utvisningen av Wolf Biermann fra DDR undertegnet Becker et protestopprop, noe som førte til at han ble ekskludert fra SED og styret i forfatterforeningen i DDR. I 1977 flyttet han med myndighetenes tillatelse til Vest-Tyskland, etter at hans bøker ikke lenger fikk komme ut, og hans filmprosjekter ble avvist.

## Verker

* *[[Jakob der Lügner]]*, roman, 1969, ISBN 3-518-37274-2
* *[[Meine Stunde Null]]*, manus, 1970
* *[[Irreführung der Behörden]]*, roman, 1973, ISBN 3-518-36771-4
* *[[Jakob der Lügner (1974)|Jakob der Lügner]]*, manus, 1974
* *[[Der Boxer (Becker)|Der Boxer]]*, roman, 1976, ISBN 3-518-37026-X
* *[[Das Versteck]]*, manus, 1977
* *[[Schlaflose Tage]]*, roman, 1978, ISBN 3-518-37126-6
* *[[Nach der ersten Zukunft]]*, fortellinger, 1980, ISBN 3-518-02110-9
* *[[Aller Welt Freund]]*, roman, 1982, ISBN 3-518-02120-6
* *[[Bronsteins Kinder]]*, roman, 1986, ISBN 3-518-02577-5
* *[[Liebling Kreuzberg]]*, manus til fjernsynsserie, 1985-1996
* *[[Warnung vor dem Schriftsteller]]*, tre forelesninger i Frankfurt, 1990, ISBN 3-518-11601-0
* *[[Neuner]]*, manus, 1990
* *[[Amanda herzlos]]*, roman, 1992, ISBN 3-518-40474-1
* *[[Wir sind auch nur ein Volk]]*, manus til fjernsynsserie, 1994
* *[[Wenn alle Deutschen schlafen]]*, manus, 1995
* *[[Ende des Größenwahns]]*, skisser, foredrag, 1996, ISBN 3-518-40757-0
* *[[Ihr Unvergleichlichen]]*, brev, 2004, ISBN 3-518-41643-X
* *[[Lieber Johnny]]*, postkort til sønnen Jonathan, 2004, ISBN 3-550-07600-2

## Referanser


## Litteratur

* Karin Graf, Ulrich Konietzny (red.): *Jurek Becker*. Werkheft Literatur, Iudicium, 1991, ISBN 3-89129-068-3
* Irene Heidelberger-Leonard (red.): *Jurek Becker*. Suhrkamp, 1992, ISBN 3-518-38616-6

## Eksterne lenker
* 
* 
*
Dolpa (distrikt)

**Dolpa** er et av de 75 administrative distriktene i Nepal.

Mesteparten av Dolpa er høyfjell i Himalaya. Laveste punkt er 1524 moh., høyeste 7337.

Distriktets areal er 7 889&nbsp;km². Befolkninga var i 2001 29 545. Dolpa er Nepals uten sammenlikning største distrikt, men har samtidig tredje laveste folketall, og er svært tynt befolka.

Dolpa-distriktet ligger *Karnali Sone* i *Midtvestregionen*.

Dolpa grenser i vest mot Mugu, i nordvest mot det kinesiske autonome området Tibet, i nordøst mot Mustang, i sørøst mot Myagdi, i sør mot Rukum, og i sørvest mot Jajarkot.

Hovedstad er Dunai.

Antall distriktsutviklingskomiteer 23. Ingen bykommune.

Parbatiya-befolkning 50,12%. Dalit 8,62%. Buddhister 36,9% (alle tall fra 2001).
	
Dolpa er av landets fattigste og minst utvikla distrikter. Barnedødelighet pr. 1 000 fødte barn 114,8. Levealder 52,5 år. Folk uten tilgang på reint vann 73,8%. (Alle tall 2001.) Antall leger 1 (2002).

Det høye antallet buddhister kommer av at befolkning med tibetansk kultur dominerer de høyere delene av distriktet. Det fins også innslag av magar.

I nord og øst ligger den store *She-Phoksundo nasjonalpark*.

## Referanser


## Eksterne lenker
* 
* Kart over Dolpa-distriktet
* Kart med helseindikatorer (På engelsk. Statistikken inneholder feil.)
Gjemnes (bygd)

**Gjemnes** er et bygdelag, kirkested, poststed og grunnkrets i Gjemnes kommune i Møre og Romsdal. Gjemnes er også en tidligere skolekrets som i tillegg omfattet grunnkretsene Storlandet og Bergsøya. På Gjemnes var det barneskole for Bergsøya, Storlandet og Gjemnes fram til 2009. Over Gjemnessundet går Gjemnessundbrua, som er en del av Krifast.

Gjemnes kirke er bygd like ved det gamle tingstedet på Gjemnes, og tingbordet utgjør i dag deler av kirkens grunnmur.

## Etymologi
Navnet Gjemnes kommer fra gårsnavnet Gjemnes (gårdsnr. 9), tidligere skrevet *Gimnes*, fra neset som stikker ut i Gjemnessundet mellom Batnfjorden og  Kvernesfjorden. Førsteleddet kan ha sammenheng med norrøne *gíma* som betyr åpning eller munning. Ettersom det ikke munner ut noen elver på stedet, har navnet trolig sammenheng med Gjemnessundet hvor et indre fjordsystem (Sunndalsfjorden, Tingvollfjorden, Bergsøyfjorden og Batnfjorden) munner ut i et ytre fjordsystem (Kvernesfjorden og Freifjorden).

## Historie
Lærer og lyriker Henrik Rytter startet opp og drev Nordmøre folkehøgskule på Gjemnes-gården fra 1913 til 1916, da skolen flyttet til Straumsnes.

## Bildegalleri

Fil:Gjemnesbrua-Norway.JPG|Gjemnessundbrua
Fil:Gjemnes-kirke-Norway.JPG|Gjemnes kirke
Fil:Gjemnes-Reinsfjellet-norway.jpg|Gjemnes, med Reinsfjellet


## Referanser
Monté

**Monté**, også kalt **travritt**, er travløp der hesten går med rytter istedenfor vogn og kusk.

Monté-sporten kommer fra Frankrike, hvor det har vært en stor sport i lang tid og likestilt med travkjøringen.

Varmblodshestene kan gå monté fra de er fire til tolv år og kaldblodshestene kan gå monté fra de er 5 til 15 år.

## Norge
I Norge ble monté introdusert som et alternativ til vanlig travkjøring for å øke rekrutteringen til sporten og for å gi utøverne et mer variert tilbud. De første lisenskursene i monté ble holdt i 1999/2000. Man kan ta lisens fra man er 16 år.

Det arrangeres NM for montéryttere på Drammen Travbane hvert år. Landets 7 beste ryttere, samt en rytter fra hver av de fire utkantbanene: Harstad Travpark, Bergen Travpark, Forus Travbane og Leangen Travbane og regjerende Norges Mester er invitert til å delta.

### Norske montéstorløp
*Biri All-round
*Rappfots Æresløp
*Forusbanens Montéløp
*OGP montéløpene

### Kjente montéhester
*Hot Tub
*Queen Of My Heart

### Kjente montéryttere
*Liv Pedersen
*Malin Berås
*Madelen Berås
*Siv Emilie Løvvold
*Johanne Ulrica Øveraasen

## Se også
*Trav
*Travhest
*Hestesport
*Det Norske Travselskap
*Norsk rikstoto

## Eksterne lenker
* Travritt.no
Svein Hildonen

**Svein Evald Hildonen** (1946–2005) var en norsk journalist og redaktør. Han virket bl.a. som journalist i Se og Hør og VG. Senere var han ansvarlig redaktør for Moss Avis og Vi Menn. Ved dødstidspunktet var han redaktør for bladet Max for Menn.

## Referanser


## Eksterne lenker
* Nekrolog
Meizhou

**Meizhou** kan være:

*Byprefekturet Meizhou i provinsen Guangdong i Folkerepublikken Kina,
*Øya Meizhou tilhørende provinsen Fujian i Østkinahavet.
Emily

**Emily** er et kvinnenavn dannet av mannsnavnet Emil som kommer fra det romerske familienavnet *Aemilius*. Opprinnelsen er det latinske ordet *aemulus* som betyr «rival». Det kan også bety «vennlig» eller «ivrig».

## Utbredelse
*Emily* har vært et vanlig navn i England siden 1800-tallet.

*Emily* har i mange år vært et populært navn i USA.

*Emliy* har på begynnelsen av 2000-tallet vært et svært populært navn på nyfødte jenter i mange engelsktalende land og i Tyskland. I Norge har navnet *Emily* hatt økende popularitet fra ca. 1980, og hadde en popularitetstopp med 0,5 % i 2022.

|}

## Kjente personer med navnet
Personene i listen er ordnet kronologisk etter fødselsår.
* Emily Brontë (1818–1848), britisk forfatter
* Emily Dickinson (1830–1886), amerikansk lyriker
* Emily Arnesen (1867–1928), norsk zoolog
* Emily Carr (1871–1945), kanadisk kunstner
* Emily Osment (1992–), amerikansk skuespiller
* Martha Emily Larsen Jahn (1875–1954), norsk kvinnesaksforkjemper, gift med Gunnar Jahn
* Emily Rodda, psevdonym for Jennifer Rowe (1948–), australsk forfatter
* Emily Watson (1967–), britisk filmskuespiller

### Oppdiktede personer
* Emily Rose i filmen den amerikanske filmen *[[The Exorcism of Emily Rose]]* fra 2005, løselig basert på livet til Anneliese Michel

## Referanser


## Eksterne lenker
*
Patrick Thaler

**Patrick Balsarettini Thaler** (født 23. mars 1978) er en italiensk alpinist. Han debuterte i verdenscupen ved å kjøre ut i et storslalåmrenn i Shigakogen i 1997. Thalers beste verdenscupplassering var en 7.-plass i favorittdisiplinen slalåm fra Schladming i 2006. Dette forbedret han til 4.-plass i Bad Kleinkirchheim i desember 2007, før han i januar 2009 oppnådde sin første pallplassering i slalåmrennet i Kitzbühel.

Som ung var Patrick Thaler en lovende fotballspiller, og spilte for AlbinoLeffes ungdomslag. Alpinklubben han alltid har kjørt for, heter C.S. Carabinieri. Men har gjennom karrieren tilegnet seg trening og erfaring med sine gode venner Manfred Mölgg, Mirco Deflorian, Didier Défago og de tsjekkiske alpinistene Filip Trejbal, Martin Vráblík og Kryštof Krýzl.

## Pallplasseringer i verdenscupen

## Referanser


## Eksterne lenker
*
Porto Real

**Porto Real** er en by og kommune i delstaten Rio de Janeiro i sørøstregionen av Brasil. Kommunen grenser til nabokommunene Barra Mansa, Quatis og Resende. Porto Real har 15 309 (2006) innbyggere og dekker et areal på 50,8 km². 

## Referanser


## Eksterne lenker
*
Kampen om Midgard ll – Ringenes Herre

***Kampen om Midgard ll – Ringenes Herre*** er et sanntidsstrategispill utgitt 2. mars 2006 på DVD for PC, og er oppfølgeren til *[[Kampen om Midgard]]*, som kom ut i 2004. Spillet leveres av Electronic Arts (EA).

## Meningen med spillet
Kampen om Midgard II gjør det mulig å reise tilbake til Tolkiens verden hvor
du kan oppleve spennende reiser og ikke minst, det er mye strategi.

## Hærer
Når du starter en trefning (vanlig krig på valgt sted), får du en begrensining av hvor mange enheter du kan rekkruttere. Det kalles «Kommando poeng». Når du starter en trefning, får du 200 KP. Dette kan stilles inn. Etter hvert som du kjøper enheter legger du merke til at du bruker KP. Vi kommer senere tilbake om hvordan du kan få mer KP.

## Enheter og byggverk
Når du starter en trefning har du 2 byggere og 1 borg.

Menn:
Byggverk: «Gård» (Gir deg ressurser og 50 KP.)
«Kaserne» (For å kjøpe banner, Soldater og Tårnvakter)
«Bueskytter kaserne» 
(For å kjøpe Bueskyttere, Ithilien-ferdamenn og oppgradering av ildpiler)
«Stall» (for å kjøpe Ryttere av Gondor og Rohirrim)
«Beleiringsfabrikk» (For å kjøpe Kastemaskin og oppgradering av ildsteiner)
«Kamptårn» (Sett inn bueskyttere eller oppgrader til ildpiler)
«Brønn» (Helbreder alle egne, skadde enheter i nærheten)
«Heltestatue» (Gir egne enheter i nærheten +50% mer skadebonus og +50% mer rustning)
«Smed» (Lar deg oppgradere til tung rustning, sterkere sverd)
«Torg» (Reduserer kostnad for oppgradering),
«Borg» (Hjemmebasen din).

Enheter: Tårnvakter, Ryttere, Rohirrim ryttere, Soldater, Bueskyttere, Ithilien-ferdamenn, byggere, Aragorn, Gandalv, Éomer, Éowyn, Théoden, Boromir, Faramir og (egen helt).

Alver:
Byggverk:
«Mallorn-tre» (Gir deg ressurser og 50KP.)
«Alvekaserne» (Lar deg kjøpe Lorién-krigere, Lorién-bueskyttere, Mithlond-vakter og Myrkskog-alver)
«Grønn eng» (En slags stall som lar deg kjøpe Kløvendal-lansenérer)
«Entating» (For å kjøpe Enter og Treskjegg)
«Heltestatue» (Egne enheter i nærheten får +50% mer skadebonus og +50% mer rustning),

Dverger:
Byggverk:
«Gruvesjakt» (Gir deg ressurser, 50 KP, og hvis du har flere sjakter kan du putte inn enheter i en sjakt og evakuere dem ut fra en annen. Påden måten går det mye fortere enn å løpe)
«Krigersal» (For å få Voktere of Falankser)
«Bueskytterkaserne» (For å få Øksekastere og Menn av Dale)
«Smeltever» (Gir deg alle oppgraderinger, knusere, katapulter og kampvogner)

## Referanser


## Eksterne lenker
* 
* X6.no med testomtale om Kampen om Midgard 2
Håkon Stødle

**Håkon Stødle** (1942–2022) var klarinettist tilsatt som førsteamanuensis på Musikkonservatoriet ved Universitetet i Tromsø fra 1972.

Han var utdannet ved Universitetet i Oslo med musikk hovedfag og med en avhandling på *The Clarinet in Norwegian Music up to 1830, with Particular Emphasis on its Usage in the Music of [[Hans Hagerup Falbe]] and [[Waldemar Thrane]]*.  Han var førsteamanuensis ved Musikkonservatoriet/Universitetet i Tromsø fra 1972 og var også dekan ved avdeling for kunstfag på Høgskolen i Tromsø. Han studerte klarinett med Richard Kjelstrup, Jacques Lancelot, Ib Ericsson og David Weber og hadde også undervist ved institusjoner i Russland, Japan og Brasil.

Stødle debuterte i Universitetets Aula (1973) og mottok Rikskonsertene's «debutantstøtte».  Han hadde engasjementer i  Kringkastingsorkestret, Filharmonisk Selskabs Orkester og Bergen filharmoniske orkester og var solo-klarinettist i Tromsø Symfoniorkester (1987–1996). Han var også en sentral drivkraft og støttespiller i *Top of the World International Piano Competition* og var en aktiv bidragsyter til jubileumsboken *Musikkonservatoriet i Tromsø 50 år* (2020).

## Bibliografi
* med Tori Stødle klaver, *Music of the north* (1978).  Komposisjoner av Ketil Vea. Gjenutgitt som *Suite for klarinett og klaver* (Veanova, 2001)
* *Daglige oppvarmings-øvelser for klarinett* (Eureka forlag, 2002)

## Referanser


## Eksterne lenker
* 	
*
Breidablikk kulturavis

**Breidablikk** er en kulturavis utgitt på Røros. Den kommer ut seks ganger i året og omhandler kultur, natur og historie. Redaksjonen holder til i Engan. Avisa kom for første gang ut i 2001.

Avisa ønsker å:
- sette fokus på kultur, natur og historie.
- synliggjøre distriktskulturen og lokale verdier.
- inspirere til nytenkning, nyskapning og samarbeid.
- vise bredden i kultur-, historie- og naturmiljøene.
- være talerør for kulturen som når alle i regionen.
- øke kunnskapen, interessen og respekten for temaene kultur, 
natur og historie.

Gjennomsnittsopplag er 16&nbsp;500, den blir fulldistribuert i Nord-Østerdalskommunene Alvdal, Folldal, Tynset, Tolga og Os, og utgiverstedet Røros i Sør-Trøndelag i tillegg til Holtålen, Oppdal, Rennebu, Meldal og Midtre Gauldal.

Redaktør er Bjørn Tore Hindklev.

## Eksterne lenker
Offisielt nettsted
Tjuenborgkoia

**Tjuenborgkoia** (739 moh.) er ei koie (ubemannet turisthytte) under DNT Ringerike som ligger i Strømsoddbygda, i skråningen øst for Hestebrenna (772 moh.) sør for Høgfjell, vest i de sørlige Ådalsfjellene. Koia eies og driftes av DNT Ringerike, som også driver sju andre hytter innen sitt område. Koia ble overtatt fra DNT Oslo og Omegn i 2017. Fra koia tar det ca. 10-15 minutter å gå opp på Hestebrenna, der utsikten er fantastisk. I nærheten av koia ligger også Tjuvenborgen, en gammel bygdeborg.

Tjuenborgkoia, som er ubetjent, er ei tømmerhytte med to soverom og åtte sengeplasser, bygget i 1942 etter modell av Buvasskoia (lenger inn i bygda) og Grønknutkoia (på Holleia). Det er også oppført et anneks der (den opprinnelige koia, som altså er eldre), som har to soveplasser. Til annekset er det lov å ta med hund.

## DNT-hytter i distriktet
Foruten Tjuenborgkoia eier DNT Ringerike også koiene Hovinkoia (230 moh.) sørøst i Holleia, Grønknutkoia (525 moh.) nord i Holleia, Vikerkoia (650 moh.) på sørsiden av Vikerfjell, Buvasskoia (380 moh.) ved Buvatnet (Flå), Storekrakkoia (889 moh.) i Bogen i Vassfaret (Sør-Aurdal) og Vassfarkoia ved Veneli (Flå). Alle koiene er ubetjente.

## Se også
* Strømsoddbygda
* Høgfjell
** Hestebrenna
** Tjuvenborgen

## Eksterne lenker
* Tjuenborgkoia
Stetinden

**Stetinden**, eller **Stetind**, kan referere til

*Et fjell i Narvik kommune (tidligere i Tysfjord kommune) (1391 moh.), se Stetinden (Narvik) 
*Et fjell i Jotunheimen (2020 moh.), se Stetinden (Lom) 
*Et fjell i Lyngsalpan (920 moh.), se Stetinden (Lyngen) 
*Et fjell i Rødøy kommune (920 moh.), se Stetinden (Rødøy)
Sognevannet

**Sognevannet** eller **Sognevatnet** (skrivemåten er omstridt, beboerne i bygda skriver *Sognevannet*, mens Kartverket anbefaler *Sognevatnet*) er en mindre, tidligere regulert innsjø som ligger sentralt i Strømsoddbygda, nord for Sokna i Soknedalen, i Ringerike kommune i Buskerud. Innsjøen omfatter et areal på 0,9084 km² og vannspeilet ligger 213 moh.

Strømsoddelva drenerer til Sognevannet nord i innsjøen, i en del av den som kalles Understryk. Understryk er den nordligste delen av **Stolpefjorden**, en arm av innsjøen som strekker seg i nordvestlig retning nord for Lysåtangen.

Fra nordøst renner også den vesle elva Lysåa ut i Sognevannet ved Lysåtangen, litt nord for midten av innsjøen. Ved den tidligere Sognevassdammen i sør dannes elva Sogna, som drenerer til Tyrifjorden ved Karlsrudtangen naturreservat.

Understryk har lange tradisjoner for fisking, bading, rasting og overnatting, og rundt innsjøen finnes det flere fine bade- og fiskeplasser. De store furukledde moene rundt innsjøen er dessuten svært rike på spiselig sopp, blåbær og tyttebær, så både soppsanking og bærplukking er populære aktiviteter utpå høstparten.

## Se også
* Strømsoddbygdvassdraget
* Strømsoddbygda
* Understryk
* Sognevassdammen
* Sogna
* Soknavassdraget

## Referanser
Lysåa

**Lysåa** er ei elv i Ringerike kommune i Buskerud. Elva dannes ved utløpet av Nedre Kollsjø (som er oppdemmet) i Strømsoddbygda, nord for Sokna i Soknedalen. Lysåa renner ned til Sognevannets nordøstbredde.

## Se også
* Kollsjøvassdraget
* Sognevannet
* Sogna

## Referanser
Luckey Roberts

**Charles Luckeyeth «Luckey» Roberts** (født 7. august 1887 i Philadelphia, død 5. februar 1968 i New York City) var en amerikansk jazzmusiker (piano) og forretningsmann, kjent som den første Harlem-musiker med noteutgivelse (*Junk man rag*, 1913), plateutgivelse (Columbia Records, 1916), og ansett for å være en pionerene innen stride piano (1919–).

Som barn ble han med i omreisende oppsetninger av  Onkel Toms hytte, samt gruppen «Black Buster Brownies Ethiopian Prodigies» som også turnerte Europa. 
Etter å blant annet ha spilt med Eubie Blake i Baltimore (1905) flyttet han til Harlem i New York City (1910), der han spilte på  Jungles Casino med blant annet Willie Smith og James P. Johnson, samt akkompagnerte danseparet Irene Castle og Vernon Castle.

Roberts komponerte ragtime-låter som *Music box rag* (1914), *Pork and beans* (1913), *Shy and sly* (1915) og *Palm beach*.  
Videre skrev han en rekke musikaler og symfoniske verk som *Spanish suite* (fremført på Carnegie Hall, 1939) og *Whistlin' Pete* (1941).  Han stod bak storband-hits (som *Ripples of the Nile*, utgitt som *Moon light cocktail* med Glenn Miller, 1942).
Roberts var gift (1911) med danserinnen Lena Roberts, og ble velstående vesentlig gjennom å lede fasjonable danseorkestre på 20-tallet og 30-tallet, samt jazzklubben Lucky's Rendezvous (1940–54) før konens død (1958) og en serie hjerneslag avkortet karrieren.

## Referanser


## Eksterne lenker
* 
*
Nørresundby

**Nørresundby** er en nordlig forstad til Aalborg og ligger i Vendsyssel ved Limfjorden (del av Ålborg kommune) i Region Nordjylland, Nordjylland/Nørrejylland, Danmark.

I Nørresundby er der ca. 25&nbsp;000 innbyggere hvis man teller med bydelene Lindholm og Nørre Uttrup.

## Se også
* Lindholm Høje
* Sundby
* Jernbanebroen over Limfjorden

## Eksterne lenker
* Om Nørresundby i Den digitale byport
Strømsoddelva

**Strømsoddelva** (tidligere skrevet *Strømsåttelva*) er ei elv i Strømsoddbygda i Ringerike kommune, Buskerud. Den dannes ved samløpet mellom Frisvasselva og Sandvasselva og renner sørover mot Sognevatnet, der den drenerer til Understryk, som utgjør den nordligste delen av Stolpefjorden i denne innsjøen.

## Se også
* Sogna

## Referanser
Vidar Pedersen

**Vidar Pedersen** (født 1956 i Lillestrøm) er en norsk forfatter og journalist. 

Han har skrevet kriminalromaner, science fiction bøker og historiske romaner. Arbeidet som journalist for blant annet NDR, SR, TV2 Danmark og *[[Tidningen Arbetet]]* i Malmö. Vidar Pedersen flyttet fra Norge i til Danmark 1978, der han studerte ved AUC i Ålborg. Etter endte studier, arbeidet han som reporter ved en rekke konfliktområder, som i Midtøsten, Mellom-Amerika og Jugoslavia. 

Vidar Pedersen flyttet fra Rudkøbing, Danmark, til Tromsø i Norge, 2002.

## Bibliografi
* *Brun som snø* &ndash; kriminalroman (1990)
* *Svart som penger* &ndash; kriminalroman (1991)
* *Rødt som stål* &ndash; kriminalroman (1991)
* *Gullandet* &ndash; science fiction (1992)
* *Månetrefolket* &ndash; ungdomsroman/historisk roman (1994)
* *Ildtreet* &ndash; ungdomsroman/historisk roman (1995)

## Referanser


## Eksterne lenker
* Komplett bibliografi
Garrett Hedlund

**Garrett John Hedlund** (født 1984) er en amerikansk skuespiller. Han vokste opp sammen med familien sin på en gård i en liten by. Da han gikk i 9. klasse flyttet familien til Scottsdale i Arizona og han begynte å ta privattimer i skuespilleryrket. Da han var ferdig med skolen flyttet han til Los Angeles.

Etter bare en måned i LA fikk Garrett en rolle i filmen *[[Troja]]* som Achilles’ fetter, Patroclus. Den neste filmen han var med i *[[Friday Night Lights]]*, der han spilte Don Billingsly, en amerikansk fotballspiller.

Hedlund ble kjent i filmen *[[Four Brothers]]*, der han spilte mot skuespilleren Mark Wahlberg. Hedlund spilte også i filmen *[[Eragon]]* der han spiller følgesvennen til Eragon, Murtagh. I 2007 spilte han i *[[Georgia Rule]]* og *[[Death Sentence]]*, og tok deretter en pause på tre år før han spilte i *[[Tron – Legacy]]* med Jeff Bridges og Olivia Wilde, hvor han portretterer sønnen til en videospillskaper som er fanget i sitt eget spill. Han var også med i *[[Country Strong]]* med Gwyneth Paltrow, Tim McGraw og Leighton Meester, hvor han spiller en countrymusiker på vei opp.

Han skal også spille Dean Moriarty, en av hovedrollene, i filmen *[[On the Road (film)|On the Road]]*, som er basert på romanen til Jack Kerouac. Sam Riley har den andre hovedrollen som fortelleren Sal Paradise. Viggo Mortensen, Amy Adams, Kirsten Dunst, Steve Buscemi, Kristen Stewart, Tom Sturridge og Alice Braga skal medvirke i biroller. Boka er basert på forfatterens virkelige opplevelser av Amerika på 1950-tallet.

## Filmografi
* 2017: *[[Mudbound]]* – Jamie McAllan
* 2014: *[[Unbroken (film)|Unbroken]]* – John Fitzgerald
* 2013: *[[Inside Llewyn Davis]]* – Johnny Five
* 2012: *[[On the Road (film)|On the Road]]* – Dean Moriarty
* 2010: *[[Country Strong]]* – Beau Hutton
* 2010: *[[Tron – Legacy]]* – Sam Flynn
* 2007: *[[Death Sentence]]* – Billy Darley
* 2007: *[[Georgia Rule]]* – Harlan
* 2006: *[[Eragon (film)|Eragon]]* – Murtagh
* 2005: *[[Four Brothers]]* – Jack Mercer
* 2004: *[[Friday Night Lights]]* – Don Billingsley
* 2004: *[[Troja (film)|Troja]]* – Patroclus

## Referanser


## Eksterne lenker
*
Bodø bystyre 1995–1999

Denne listen inneholder representantene i Bodø bystyre slik det var i 1995, dette gjør at det kan være avvik i forhold til permisjoner, fritak og partiskifter som skjedde etter valget.

Bystyret gikk ved dette valget over til komitémodellen som styringsstruktue.

## Representanter
*Arbeiderpartiet (17)
**Odd Tore Fygle
**Anne Rørvik
**Mari Ann Eggen
**Eivind Undrum Jacobsen
**Hugo Jensen
**Øivind Mathisen
**Bjarne Ivar Hansen
**Henny Aune
**Tor Arne Ljunggren
**Maurid Hagen Brandser
**Britt Solvik
**Arne Lyngmo
**Beate Johansen
**Inngunn Mosti
**Erling Carlsen
**Ole Christian Erikstad
**Tone Ormhaug Vang
*Høyre
**Odd Emil Ingebrigtsen
**Eva Leivseth
**Jan Kåre Moen
**Solgull Klette
**Heidi Søreng
**Erling Hagen
**Solveig Bernhoft
**Oddleif Olavsen
**Hans Olav Fjærvoll
**Ragnar Larsen
**Jan Harry Teigland
**Claus Johansen
*Kristelig Folkeparti (3)
**Oddbjørn J. Hanssen
**Arve L. Knutsen
**Sidsel Eivik Madland
*Rød Valgallianse (3)
**Brigt Kristensen
**Ebba Engan
**Audhild Sund
*Senterpartiet (3)
**Magne Totland
**Jan A. Brodersen
**Rosa A. Dahl
*SV 3
**Gunn Strand Hutchinson
**Vivi Høy Anvik
**Marte Helness
*Venstre (2)
**Britt Solmo
**Guttorm Holm
*FrP
**Øystein Wik
**Tone Mikalsen
**Ragnar Johansen
**Eldar Øvereng

## Se også
*Politikk i Bodø

## Kilder
*Nordlandsposten, 15. september 1995
Gilgit

**Gilgit** er en by og et distrikt i det nordlige Pakistan i området Gilgit-Baltistan. Distriktet grenser til Afghanistan i nord, Xinjiang i Kina i nord/nordøst og Skardu-distriktet i sør og øst. Byen Gilgit er hovedstaden i Gilgit-distriktet. Andre byer i distriktet er Naltar, Hunza, Gojal (Øvre Hunza) og Shimshal, i tillegg til landsbyer som Minapin, Hopar og Hispar. Folketellingen fra 1998 oppga folketallet å være . Ved folketellingen i 2017 var innbyggertallet steget til , mens andre kilder mener at det faktiske tallet på innbyggere i byen er nærmere . 

Gilgit er et utpreget fjellområde, og deler av fjellkjeden Karakorum ligger innenfor Gilgits grenser. Høyeste fjell i distriktet er Distaghil Sar,  moh.. Det er verdens 19. høyeste fjell, og det sjuende høyeste i Pakistan.

## Galleri

Fil:Gilgit Northern Pakistan.jpg|Gitgit fra gateplan. 
Fil:Amazing-Birds-Eye-view-of-Gilgit-city.jpg|Gilgit by fra lufta. 
Fil:The Central Imaamia Mosque Gilgit City, GB.jpg|Imaamia-moskeen i Gilgit. 


## Referanser


## Eksterne lenker
* Kart over Gilgit-distriktet.
Jan van Huysum

**Jan van Huysum** (født 15. april 1682 i Amsterdam, død 8. februar 1749 i Amsterdam) var en nederlandsk maler som var spesialist på stilleben med blomstermotiver foruten å være en dyktig landskapsmaler.

## Liv og virke
### Bakgrunn
Han var sønn av dekorasjonsmaleren Justus van Huysum som sies å ha vært meget flink. Det finnes ett bilde malt av faren i et galleri i Braunschweig, et landskap med *Orfeus og dyr i skogen*. Sønnens store tro på sitt kall som klassisk landskapsmaler kan langt på vei forklares med de inntrykk han i oppveksten mottok av sin fars kunstneriske utøvelse. 

### Malerkarriere
Det eldste daterte landskapsbildet signert Jan van Huysum henger i Louvre og er fra 1717. Omkring halvdelen av de bilder som er utstilt i museer og gallerier er landskaper. Men han er mest kjent for sine blomsterbilder.
 
Engelske kunstsamlere har kjøpt inn mange av hans blomsterstykker. Jarlen av Ellesmeres galleri har arbeider fra 1723, mens National Gallery har ett fra 1736/37. Louvre har fire landskaper og seks blomsterbilder. Museene i Berlin og Amsterdam har fire blomsterstykker hver, mens der er bilde(r) også i  St. Petersburg, München, Hannover, Dresden, den Haag, Braunschweig, Wien, Karlsruhe, Boston og København.

Da Henrik Wergeland fikk se ett av Van Huysums blomsterbilder på Nordre Skøyen hovedgård, som den gang lå i Østre Aker, ble han så betatt at han skrev diktet Jan van Huysums Blomsterstykke. Bildet henger nå i kunstmuseet i København. Som innledning til sitt diktverk gjengir Wergeland en rekke leksikonsitater for å gi leseren et inntrykk av Jan van Huysums posisjon som 1700-tallets fremste frukt- og blomstermaler; som f.eks. dette utsnittet fra *Allg. deutsche Real-Encyklopädie*:

::«Han forstod at udspeide Naturens Hemmeligheder, at fængsle den flygtige Blomstren i dens skjønneste Øjeblik og at naae det højeste i denne Genre ved sine Farvers tryllende Sandhed og Mangfoldighed og ved det næsten Transparente i de fine Blomsterskabninger. Han var den Første, som fremstillede Blomster paa klar Grund, og overtraf alle sine Forgjængere i Blødhed og Friskhed, i Farvernes Fiinhed og Liv, i Udtrykket af det Saftige og i de nøjagtigste Lysforhold.» 

Jan van Huysums eldre bror *Jacob* (1680-1740 i London) var en god kopist, både av familiens verker, men også av C. Lorrain og G. Poussin m. fl. En yngre bror *Justus* (1685–1707) laget gode slagscenerier, men døde i en alder av 22 år. 


Jan van Huysum - Stilleven met bloemen en vruchten - Google Art Project.jpg|Blomstervase
Jan van Huysum 002.jpg|Frukt, blomster og insekter. 
Jan van Huysum 003.jpg|Blomster og frukt


## Referanser


## Kilder
* 

## Eksterne lenker
* 
* Short biography kort biografi og to bilder
Joshua

**Joshua** er et mannsnavn som betyr «Gud er frelse» eller «Gud frelser». 

## Etymologi
*Joshua* har opprinnelse fra senlatin *Jeshua* eller *Joshua*, en translitterasjon av hebraisk *Yehoshua* / *Jehousu'a* (יְהוֹשֻׁעַ), bokstavelig «Herren er frelse». *Josva* og *[[Jesus (navn)|Jesus]]* er andre former av navnet.

## Utbredelse
I Bibelen var Josva den som tok over som israelittenes leder etter Moses.

*Joshua* var et vanlig navn i England på 1800-tallet og igjen fra slutten av 1900-tallet.

*Joshua* har vært et populært navn i USA siden 1970-årene. Navnet har ligget blant de 10 mest brukte guttenavnene i USA siden 1979.

|}

Joshua var på begynnelsen av 2000-tallet et svært populært navn på nyfødte gutter i mange engelsktalende land.

## Kjente personer med navnet
Personene i listen er ordnet kronologisk etter fødselsår.
* Joshua Reynolds (1723–1792), engelsk kunstmaler
* Joshua Redman (1969–), amerikansk jazz-saxofonist
* Joshua Lee Holloway (1969–), amerikansk skuespiller kjent fra TV-serien *[[Lost]]*
* Joshua Jackson (1978–), kanadisk skuespiller
* Joshua Key (1978–), amerikansk soldat som deserterte under Irak-krigen, hovedperson i boken «Desertørens beretning» av Lawrence Hill

## Se også
* The Joshua Tree – musikkalbum av U2 fra 1987
* Johnson County i Texas
* Josvas bok i Bibelen
* Joshua Tree nasjonalpark, med planten kalt slik fordi formen ble sammenlignet med avbildninger av Josva som svinger et spyd (Josva 8,18).

## Referanser


## Eksterne lenker
*
Vant

**Vant** er betegnelsen på en vaier, en stang eller et tau som støtter masten sideveis på et fartøy. Vantene er festet i røstjern i borde på hver side av båten. Dersom vantene er montert i borde aktenom masten, vil vantene også gi masten noe støtte akterover. Vantene kan legges over ett eller flere sett med salingshorn. Dersom disse er vinklet akterover vil de gi masten mer eller mindre bøy. Dette kan utnyttes til trimming av seil, særlig på mindre fartøyer og joller der salingsvinkelen justeres etter dagens vindforhold eller endog justeres under seilas. Akterstag og eventuelle lensetakler kan være nødvendige for ekstra støtte under lens, og kan fungere som trimanordninger for justering av mastebøy.. 

På moderne seilbåter er det vanlig med to eller flere sett vant. Overvantene går fra mastetoppen via salingshornene til røstjernene. Undervantene går fra undersiden av nederste saling til røstjernene. Eventuelle mellomvant går fra undersiden av et salingshorn over et lavere salingshorn og ned til røstjernet.
Resende (Brasil)

**Resende** er en by og kommune i delstaten Rio de Janeiro i sørøstregionen av Brasil. Kommunen grenser til nabokommunene Barra Mansa, Itatiaia, Porto Real, Quatis, Areias (SP), Queluz (SP), São José do Barreiro (SP), Bananal (SP), Arapeí (SP), Bocaina de Minas (MG), Passa Quatro (MG), Itamonte (MG), Itanhandu (MG) og Passa-Vinte (MG). Resendel har 119 729 innbyggere (2006) og dekker et areal på 114 km².  Byen Resende ble etablert i 1744 og fikk sitt nåværende navn i 1801.

## Referanser


## Eksterne lenker
* 
* http://www.resende.com/
* http://www.resende.com.br/
* http://www.resendeshopping.com.br/
Den donauske slette i Bulgaria

**Den donauske slette** (bulgarsk Дунавска равнина, *Dunavska ravnina*) utgjør den nordlige delen av Bulgaria, og ligger mellom Balkanfjellene i sør og Donau i nord. Den strekker seg fra elven Timok i vest til Svartehavet i øst. Sletten har et areal på 31&nbsp;523 km², er rundt 500 km lang, og mellom 20 og 120 km bred. 

Selv om den blir omtalt som en slette er landskapet forholdsvis åslendt med mange platå og elvedaler. Klimaet er kontinentalt og blir noe påvirket av Svartehavet i øst. Nedbørsmengdene varierer mellom 450 og 650 mm i året. Viktige elver utenom Donau er Timok, Lom, Ogosta, Iskăr, Vit, Osam, Jantra og Rusenski Lom.

Av store byer i regionen finner man Varna, Ruse, Pleven, Dobritsj, Sjumen, Veliko Tarnovo, Vratsa, Vidin, Montana, Silistra, Targovisjte og Razgrad.

## Kilder
* Collective (2002). *Balgarska entsiklopediya A-YA*. Sofia: IK Trud.
Frontnedbør

**Frontnedbør** er et fenomen som kan oppstå når varm og kald luft møtes. Varm luft er lettere enn kald luft, og presses over den kalde lufta under «kollisjonen». Når den varme lufta blir presset opp avkjøles den. Og siden kald luft ikke kan holde på like mye fuktighet som varm luft, resulterer denne kollisjonen i nedbør.

Det finnes to typer frontnedbør; kaldfront og varmfront. I varmfronten er det den varme lufta som siger inn over den kalde lufta. Den varme lufta løftes oppover langs en kald slak front som kan være veldig lang. Den varme lufta blir avkjølt og vi får skydannelse og nedbør. Denne nedbøren kan ofte vare lenge siden fronten er så langstrakt. Derimot i kaldfronten er det den kalde lufta som presser den varme lufta bortover. Det gjør at den varme lufta stiger raskere og høyere, og vi kan få en mer kraftig og kortvarig nedbør.
Maran

**Maran** er en tung, mellomstor hønserase som stammer fra den lille byen Marans ved atlanterhavskysten i Frankrike

Maran har meget rolig lynne. Den legger lekre, mørkebrune egg og er den rasen som legger de mørkeste eggene. Den kan ruge middels bra, og kyllingene er hardføre og vokser fort. Rasen gir også godt med kjøtt, noe som de franske oppdretterne har lagt stor vekt på. På de gjøkespettede dyrene er det mulig å se kjønnet allerede når kyllingene er daggamle, selv om det krever litt erfaring. Kyllingene er kraftige og hardføre; de vokser fort, men blir ganske sent befjæret. De begynner å verpe i 6-månedersalderen. Maranen flyr dårlig og har rolig temperament, men den kan være veldig sky. Eggene er mørkebrune og veier 65 gram, men 40 gram for dverg. Dvergvarianten er ikke godkjent i Skandinavia, og den stammer også fra Frankrike. Hanen veier ca. 3,1–3,6&nbsp;kg mens hønen veier 2,5–3,1&nbsp;kg. For dvergvarianten veier hanen 1&nbsp;kg og hønen 900 gram.

## Farger
* Hvit
* Svart
* Lys
* Gjøkespettet (som finnes i mørk, gyllen, og sølv)
*Svart kobberhalset
*Blå kobberhalset

## Eksterne lenker
*
Tossevikelva

**Tossevikelva** (*Tosa*) er et lite vassdrag (vassdragNr 012.G21Z) som dannes på sørsiden av Vikerfjell, det nordligste av Ådalsfjellene, og renner sørøstover. Vassdraget utgjør 31,78 km² og elva strekker seg over 14,96 km. Den munner ut på vestbredden av Sperillen, rett sør av Tossevika i Vestre Ådal, nord i Ringerike kommune.

Tossevikelva het trolig opprinnelig Tosa (trolig av norr. *tosa* = *rasle*) og er trolig opphavet til navnet på matrikkelgården Tossevika (gnr. 297 bnr. 1) og vika med samme navn i Sperillen i Ådal.

## Referanser




## Se også
* Tossevikelva kraftverk
* Ådalselva
* Vesleelva
Væla (Ådal i Ringerike)

**Væla** er ei lita elv i Ytre Ådal i Ringerike kommune, med utspring fra Søre Vælsvatnet på åsen mot Jevnaker. 

Væla er sideelv til Ådalselva, elvestrekningen mellom Sperillen og Hønefoss i Begnavassdraget, og drenerer sørvestover. Den munner ut i Ådalselva ved evja innerst i Henstjern, like nord for tettstedet Hen.

## Se også
* Ådal
Væla

**Væla** er et navn med flere betydninger:

;Elver
* Væla (Ådal i Ringerike) – ei elv i Ådal i Ringerike kommune i Buskerud
* Væla (Soknedalen i Ringerike) – ei elv i Soknedalen i Ringerike kommune i Buskerud
* Væla (Selbu) – ei elv i Selbu kommune i Trøndelag
* Væla (Tydal) – ei elv i Tydal kommune i Trøndelag
;Annet
* Væla (Oslo) – en mindre haug (topp) i Nordmarka, i Oslo kommune
* Væla (Vestre Slidre) – et bruk i Vestre Slidre kommune i Innlandet
* Væla kraftverk – Tydal kommune i Trøndelag
Væla (Soknedalen i Ringerike)

**Væla** er ei lita sideelv som dannes sør i Nedre Vælsvannet, ved det gamle damanlegget et lite stykke sør for Annammerodden. Elva drenerer sørover, gjennom Juva, Travdalen, Geiteryggen ned mot Bjørneplassen (gnr. 64/4) og Jonsrudgårdene, før den smyger seg under den flotte steinhvelvsbrua med Bergensbanen og riksvei 7 ved Væla bru ved avkjøringen til matrikkelgårdene Jonsrud (gnr. 65) og Fonkalsrud (gnr. 64). Like etter Væla bru renner Væla ut i Sogna, som siden drenerer til Nordfjorden ved Karlsrudtangen naturreservat i Tyrifjorden.

Væla inngår i Soknavassdraget og er en del av Drammensvassdraget.

## Se også
* Doktormarka
* Holleia
* Vesleelva

## Eksterne lenker
*
Ringen

**Ringen** har flere betydninger:

* **[[Ringmoen]]** eller **Ringen**, ei grend i Ytre Ådal i Ringerike kommune
* Ringen kino, kino på Grünerløkka i Oslo
* Ringen kino (Carl Berners plass), nedlagt kino på Carl Berners plass i Oslo
* dikt av Herman Wildenvey
* Stein Ringen
Vælsvanna

**Vælsvanna** eller **Vælsvatna** kan vise til:

* Vælsvanna (Soknedalen) – to mindre innsjøer, Øvre og Nedre Vælsvannet, i Soknedalen i Ringerike kommune i Buskerud
* Vælsvanna (Ådal) – to mindre innsjøer, Nordre og Søndre Vælsvannet, i Ådal i Ringerike, Buskerud, og Jevnaker kommuner i Akershus
Vælsvanna (Soknedalen)

**Vælsvanna** eller **Vælsvatna** i Soknedalen er to mindre innsjøer, **Øvre Vælsvatnet** (257,5 moh.) og **Nedre Vælsvatnet** (250,9 moh.), som ligger i Ringerike kommune, Buskerud. Vannene ligger nordøst av Jonskollen (529 moh.), med tilkomst via bomvei sør i Strømsoddbygda.

Det er også mulig å ta seg til disse vannene via bomvei fra Jonsrud nord for Veme i Soknedalen, samt via bomvei fra Skollerud vest for Hallingby i Ådal.

Vælsvanna inngår i Soknavassdraget. Elva Væla dannes ved utløpet av Nedre Vælsvatnet og renner sammen med Sogna ved Jonsrud. Sogna tømmer siden til Nordfjorden i Tyrifjorden, og inngår i Drammensvassdraget.

## Se også
* Vælsvanna (Ådal) (øst for Hallingby)
Vælsvanna (Ådal)

**Vælsvanna** eller **Vælsvatna** er et fellesbegrep som omhandler to mindre innsjøer som ligger på hver sin side av kommunegrensen mellom Ringerike og Jevnaker kommuner. Innsjøene er forbundet gjennom en smal kanal, men kanalen er oppdemmet (Brennfudammen) og vannene har derfor en liten høydeforskjell. Begge vanna drenerer til Begnavassdraget.

## Nordre Vælsvatnet
**Nordre Vælsvatnet** eller **Nordre Vælsvannet** (340,6 moh.) ligger for en stor del i Jevnaker kommune, men de vestlige områdene, med blant annet Maureroa, Svartkovavika og Storvika nordover til utløpet av Steinbekken ligger øst i Ytre Ådal, i Ringerike kommune.

Nordre Vælsvatnet er forbundet med Søre Vælsvatnet gjennom en smal kanal lengst sør i Nordre Vælsvatnet. Kanalen er oppdemmet av Brennfudammen, noe som skaper en viss høydeforskjell på disse vannene. Grensen mellom de to kommunene Ringerike og Jevnaker går nord-nordvest og sør-sørøst retning bare noen få meter nord for Brennfudammen.

## Søre Vælsvatnet med Lortvatnet
**Søre Vælsvatnet** eller **Søndre Vælsvannet** (337,7 moh.) ligger i sin helhet i Ringerike kommune, mellom Slåtteberget i Ytre Ådal i Ringerike og Toputthaugene og Bjørnberget i Jevnaker. Den nordøstre delen av Søre Vælsvatnet kalles **Lortvatnet** eller **Lortvannet** og er adskilt fra resten av vannet av *Fintangen* som strekker seg midt ut i sundet og noen småøyer og myrområder. Sør i vannet ligger Røssholmvillaen og et fåtall hytter. I utløpet der dannes også elva Væla, som drenerer sørover til den renner ut i Ådalselva ved Henstjern.

Områdene øst for Væla til grensen mot Jevnaker har tilhørt de game matrikkelgårdene i Ullerål, mens områdene vest for elva har tilhørt matrikkelgårdene øst for Ådalselva i Ytre Ådal.

## Se også
* Vælsvanna (Soknedalen)
* Ådal
* Hensmoen
Formel 1-sesongen 2007

**Formel 1-sesongen 2007** var den 58. sesongen av FIAs Formel 1-verdensmesterskap. Sesongen startet 18. mars 2007 og ble avsluttet 21. oktober etter sytten løp. Verdensmesterskapet for førere ble vunnet av Kimi Räikkönen i Ferrari, som avgjorde mesterskapet i det siste løpet i sesongen, Brasil Grand Prix.

Konstruktørmesterskapet ble vunnet av Ferrari, etter at McLaren ble fratatt alle poengene i mesterskapet på grunn av en spionasjesak mot Ferrari.

Bridgestone leverte dekk til samtlige lag i 2007.

## Oppsummering av sesongen
Førermesterskapet ble på sensasjonelt vis avgjort i det siste løpet under Brasil Grand Prix. Før løpet kunne  både Lewis Hamilton, Fernando Alonso og Kimi Räikkönen vinne mesterskapet. Sist gang tre førere kunne vinne mesterskapet i det siste løpet var i 1986, hvor franskmannen Alain Prost vant. Debutanten Lewis Hamilton var den store favoritten. Han hadde ledet mesterskapet store deler av sesongen og ledet med fire poeng på Fernando Alonso, og syv poeng på finnen Kimi Räikkönen før løpet. Hamilton rotet det voldsomt til for seg selv i løpet og endte på en 7.-plass. Kimi Räikkönen vant løpet og vant dermed også mesterskapet; ett poeng foran både Lewis Hamilton og Fernando Alonso.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 2007. Alle lagene deltok med dekk levert av Bridgestone, som ble eneste dekkleverandør i Formel 1 etter at Michelin trakk seg ut etter 2006-sesongen.

## Sluttresultater 2007
Poeng ble gitt til de første åtte plassene i hvert løp med henholdsvis 10, 8, 6, 5, 4, 3, 2 og 1 poeng.

### Førermesterskapet

### Konstruktørmesterskapet

## Noter


## Referanser


## Eksterne lenker
*
Rozovadalen

**Rozovadalen** (bulgarsk Розова долина, *Rozova dolina*, Rosedalen på norsk) er en dal i Bulgaria like sør for Balkanfjellene og nord for Sredna Gora. Geologisk består dalen av to elvedaler, som elvene Strjama i vest og Tundzja i øst renner gjennom. 

Dalen er kjent for roseindustrien sin, som produserer 70 % av rosenoljen i verden. Senteret for roseoljeindustrien er Kazanlak, med andre byer inkludert Karlovo, Sopot og Kalofer. Hvert år avholdes det festivaler som feirer rosene og rosenoljen. 

## Eksterne lenker
* Diaporama of the rose of bulgaria Valley
Gamla på Oppkuven

**«Gamla på Oppkuven»** var et av Norges eldste grantrær, antatt å være  år gammel. Det gamle treet befinner seg innenfor Oppkuven-Smeddalen naturreservat og er en del av gammelskogen som finnes i Ringerike kommune. I 2016 meldte skogeier Løvenskiold at «Gamla» var død.

Da grana ble oppdaget i 1994 ble den antatt å være Nordens eldste grantre (Rolstad et al. 1996), men så fant M. Niklasson og T. Zielonka ei eldre gran i Vilhelmina i Nord-Sverige som antas å være 587 år gammelt.

I Rollag finnes det dessuten er par grantrær  som også er eldre, den såkalte *[[Minneskleivgrana]]* ( år gammel) og *[[Dyrenatten-grana]]* ( år). På Oppkuven finner man også *[[Smaltjernsgrana]]* ( år)  og *[[Gjelleråsen-grana]]* ( år).

## Referanser




## Kilder
* Fylkesmannen i Buskerud
Treene

**Treene** (dansk: *Trenen*) er ei omtrent 73 km lang elv i Sydslesvig i den nordtyske delstaten Schleswig-Holstein. Den har utspring fra Treßsee sør for Flensburg og munner ut i elva Eider ved Friedrichstadt.

## Eksterne lenker
*
Sredna Gora

**Sredna Gora** (bulgarsk: Средна гора) er en fjellkjede i Bulgaria, parallelt til Balkanfjellene. Den strekker seg mellom elven Iskăr i vest til Tundzja nord for Jambol i øst. Sredna Gora er 285 km lang, og 50 km bred på det bredeste. Den høyeste toppen er Goljam Bogdan på 1&nbsp;604 meter.

Fjellet er delt inn i tre av elvene Topolnitsa og Strjama &mdash; en vestlig del (*Zapadna* eller *Ihtimanska Sredna Gora*), en sentral del (*Sasjtinska Sredna Gora*) og en østlig del (*Sarnena Gora*).

Dyrelivet i Sredna Gora er relativt fattig sammenlignet med andre områder av Bulgaria, og man har bare arter som er typisk for Sentral-Europa. 

## Eksterne lenker
*